  Майя Бывальцева Сюресъёсты тупатъяны ватсаса 200 миллион манет пала басьтыны чакла Удмуртия федерал коньдэтысь. Элькун тӧро дорын ортчем аппарат кенешонын 16-тӥ куартолэзе со сярысь ивортӥз улосвылысь транспортъя но сюрес возёсъя министр Виктор Вахромеев. «28-тӥ куартолэзе ми Эгра-Глазов сюрес вылын ужаны кутскиськомы, озьы ик Эгра-Красногорское, со 25 арлэсь кема ӧз ни выльдӥськылы. Оглом 53 иськем пала луэ. 20-тӥ куартолэзе Ижкар-Сарапул, Сарапул-Камбарка сюресъёсты выльдонъя куриськонъёсты эскеромы. Люкетъёсыз пусъемын. Выльдон мыноз Ижкарысь Сарапул пала (3 иськем) но Сарапул-Камбарка сюрес», — вераз Виктор Вахромеев. Нялтас вераса, Удмуртилэн сюресъёсъя фондысьтыз каръёслы но ёросъёслы сюресъёсты тупатыны 1 миллиард манетлэсь трос коньдон сётэмын. Тегъёс: Удмуртия АлександрСоловьёв сюресъёс ВикторВахромеев тупатъянужъёс  